13 maart 2019 17 januari 2019 door Webmaster
Uitslag ASVH Vakantie Rit 2019
ASVH Vakantie Rit – 14 augustus
Omloop 2019 – 7/8 september
ASVH Zomerrit 2019 – Uitslag Vaardighede wat toekoms-sukses kan waarborg - Solidariteit Wêreld LoopbaanSolidariteit Wêreld Loopbaan
Tuis › Artikels › Vaardighede wat toekoms-sukses kan waarborg
Vaardighede wat toekoms-sukses kan waarborg
Die wêreldekonomie is aan die verander. Bestaande posisies verdwyn weens outomatisering terwyl nuwe werkgeleenthede daagliks verskyn. Om van dié geleenthede gebruik te maak, sal ons ons benadering tot STEM-vakke moet verander, reken kenners.
STEM, ’n term wat die Amerikaner dr. Judith Ramalay in die vroeë 2000’s bedink het, staan ​​vir wetenskap, tegnologie, ingenieurswese en wiskunde. ’n STEM-kurrikulum vermeng bogenoemde vakke terwyl dit sleutelelemente soos kreatiwiteit, samewerking, kritiese denke en kommunikasie omhels sodat vaardighede wat onontbeerlik gaan wees vir die 21ste eeu aangeleer kan word.
Volgens kenners is die vraag na werknemers met STEM-kwalifikasies en -vaardighede reeds groot en sal dit in die toekoms steeds toeneem. Tans benodig 75% van die werkgeleenthede in die vinnig groeiende industrieë werkers met STEM-vaardighede.
Hoekom is STEM so belangrik?
STEM vereis kritiese en kreatiewe denke. Iets wat noodsaaklik is om die vermoë tot probleemoplossing (’n eienskap wat onontbeerlik is vir aanpasbaarheid) te bewerkstellig. Op sy beurt is aanpasbaarheid weer belangrik vir oorlewing in ‘n tyd waarin die pas nie net snel is nie, maar verandering ook radikaal is. STEM bemagtig individue met die vaardighede om te slaag en aan te pas by ’n vinnig veranderende wêreld.
Watter vaardighede gaan jy in die toekoms nodig hê om uit te blink?
Volgens kenners gaan dit ’n mengsel van sagte vaardighede en tradisionele akademiese vaardighede insluit, naamlik:
Die vermoë om probleme en situasies vanuit verskillende perspektiewe te definieer en benader, om elke moontlike oplossing te ontleed en die gevolge en uitkomste van elke opsie te oorweeg voordat opgetree word.
Analitiese vaardighede is die vermoë om inligting te visualiseer, te versamel, te artikuleer, te ontleed, ingewikkelde probleme op te los en besluite te neem. Redenasievermoë laat jou toe om analitiese en kritiese vaardighede te gebruik om patrone in data uit te ken, te begryp wat die patrone beteken, en dié kennis dan te gebruik om ’n bewering te staaf.
Dit vereis die vermoë om oplossings te vind waar die kleinste hoeveelheid moeite die grootste moontlike effek kan bewerkstellig terwyl verskeie probleme terselfdertyd opgelos word.
Dit behels ’n bereidwilligheid om risiko’s te neem en met kreatiewe, selfs eienaardige idees vorendag te kom. Jy moet buite die boks kan dink.
Dis van kritieke belang dat jy vaardighede ontwikkel wat jy gaan nodig hê om as lid van ’n span met ander te kan saamwerk om ‘n gedeelde doel te bereik.
Die vermoë om ingewikkelde idees oor te dra aan mense met verskillende agtergronde en titels is noodsaaklik.
Dis nodig om te luister met die doel om te hoor ten einde die behoeftes van ander te begryp.
Dit behels die vermoë om vinnig kennis en nuwe vaardighede op te doen.
Om konsekwent op te tree en jou waardes in ag te neem tydens jou besluitnemingsproses.
Studies bewys dat werknemers wat ‘n passie buite die werkplek het (soos ’n stokperdjie waaroor hulle passievol voel), meer produktief en meer tevrede met hul werk is. Hulle is ook fisies meer gesond.
As daar een vermoë is wat jy móét besit, is dit die buigbaarheid om vinnig by nuwe eise en omstandighede aan te pas. Dit help jou ook om ’n breë spektrum van vaardighede aan te leer wat groter lewensvatbaarheid in die arbeidsmark kan verseker.
Die vermoë om lewenslank aan te hou met leer, is nou belangriker as ooit aangesien moderne loopbaanpaaie dikwels vereis dat jy net ’n kort tydjie in een rol aanbly voordat jy aanbeweeg na die volgende. Nie net moet jy geïnteresseerd wees in die bemeestering van inhoud nie, jy moet ook oefen om ’n innoveerder te wees, bereid wees om te leer uit mislukkings en aan te beweeg. Intellektuele nuuskierigheid kan jou hiermee help.
Hoe interesseer ek my kind in STEM?
Bogenoemde maak dit duidelik dat dit lankal nie meer gaan oor hoeveel feite jou kind kan memoriseer nie – die meeste inligting is immers net ’n vingerkliek ver en tot almal se beskikking op slimfone. Wat nou belangrik is, is jou kind se vermoë om krities te kan dink en inligting te kan evalueer ten einde probleme op te los met die STEM-benadering.
Kenners reken die beste manier om ‘n liefde vir STEM te bevorder, is om nuuskierigheid aan te moedig – ’n eienskap wat jong kinders van nature besit. Moedig jou kind aan om vrae te stel, te verken en te speel. Help hom om sy passies te vind en dit na te jaag, al verander dit van week tot week (iets wat normaal is, veral vir jonger kinders). Só ontwikkel jy nie net verskillende stelle vaardighede by jou kind nie, jy kweek ook ‘n passie om nuwe dinge te ontdek wat sal verseker dat hy aanhou groei.